stanford-oval/wikipedia huggingface dataset:
מונקאלוו

| --- | --- |
סמל מונקאלווסמל מונקאלוו

 מדינה:  איטליה איטליה
 מחוז:  פיימונטה פיימונטה
 נפה:  אסטי
 ראש העיר:  Roberto Mombellardo
 בירת העיירה:  מונקאלוו 
 שטח:  17.7 קמ"ר
 גובה:  305 מטרים
 אוכלוסייה:  ‏
  ‑ בעיירה:  2,730 (1 בינואר 2023)
  ‑ צפיפות:  190 נפש לקמ"ר (2004)
 קואורדינטות:  45°3′N 8°16′E﻿ / ﻿45.050°N 8.267°E﻿ / 45.050; 8.267
 אזור זמן:  UTC +1
 http://www.comune.moncalvo.at.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמונקאלוו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמונקאלוו(למפת פיימונטה רגילה) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגורימונקאלוו(למפת פיימונטה מוגדלת) טורינו נוברה אלסנדריה אסטי מונקאליירי קונאו שווייץ לומברדיה ליגוריה צרפת ואל ד'אוסטה הים הליגורימונקאלוו  he tabBackground:;tabBorder:#aaa;defaultTab:0;
 
מונקאלוו (באיטלקית: Moncalvo) היא עיירת קומונה במחוז פיימונטה, בנפת אסטי שבאיטליה, הממוקמת כ-15 קילומטרים צפון-מזרחית לטורינו.
מונקאלוו ידועה בשל צייר הבארוק גוליילמו קציה ופילגשו של המלך ויטוריו אמנואלה השני שהפכה לבסוף לאשתו - רוזה ורסלנה.
במונקאלוו התקיימה קהילה יהודית שנוסדה על ידי מגורשי צרפת. בקהילה התפללו בנוסח מיוחד, נוסח "אפ"ם" (ראשי התיבות של שלושת הקהילות שהתפללו בנוסח זה: אסטי, פוסאנו (אנ') ומונקאלוו). בימים הנוראים התבסס נוסח זה על נוסח צרפת, עם מעט השפעות מנוסחים אחרים ובשאר השנה התפללו לפי נוסח אשכנז המערבי עם השפעות של נוסח איטליה) נוסח אפ"ם לא נדפס מעולם, ויהודי אותן קהילות אמרוהו מתוך כתבי יד ששמרו בידיהם והעתיקו.
מחבר חשמלי

תרשים סכמתי של מחבר חשמלי
מחבר חשמלי הוא רכיב אלקטרומכני המאפשר חיבור חשמלי בין מעגלים ברכיבים נפרדים. לדוגמה – חיבור בין קומקום חשמלי לרשת החשמל הביתית או חיבור מיקרופון למגבר וכדומה. בהרבה מקרים מחברים חשמליים מחוברים ביניהם בשיטה של זכר ונקבה – כאשר צד אחד מתוכנן לקבלה והחזקה של הצד השני לדוגמה, תקע חשמלי (זכר) ושקע חשמלי (נקבה).
מחבר חשמלי המיועד לנעילה מכנית על ידי הברגה וכדומה מכונה פלאג (באנגלית: Plug). בעוד מחברים המיועדים להחזקה רק על ידי חיכוך או קפיץ פשוט שלא דורש יותר ממשיכה בשביל לנתק או לשלוף מכונה ג'ק (Jack).
פלגי מולטיפין בסטנדרט צבאי. הפלג הימני הוא פלג נקבה הכולל פינים חלולים, בעוד הפלג השמאלי הוא פלג זכר.
מחברים חשמליים מחברים בין מעגלים חשמליים ומאפשרים להם לתפקד יחדיו. חלק מהמחברים מיועדים לחיבור חוט בודד למעגל, הארקה או פס צבירה; בעוד מחברים אחרים מחברים בין רתמות או כבלים המאגדים מספר חוטים לאותו מכשיר או לוח או קיר או נקודת מעבר. מחברים יכולים לשמש לאספקת כוח חשמלי, לתקשורת ספרתית, או העברת אותות בתדרי רדיו; כל אלה לעיתים בסטנדרטים שונים של כבלים.
ראו גם

חיווט תעופתי
חשמל
מודעה

מודעה המציעה למכירה את המהדורה האחת-עשרה של אנציקלופדיה בריטניקה, בגיליון מאי 1913 של כתב העת נשיונל ג'יאוגרפיק
מודעה היא מסר כתוב המוצג במקום ציבורי, לשם העברת מידע לציבור. אמצעים מקובלים לפרסום מודעה הם:
לוח מודעות, המשמש אך ורק לפרסום מודעות.
עיתון, שחלק ניכר ממנו מוקדש למודעות, ועליהן עיקר פרנסתו.
אתר אינטרנט, שבדומה לעיתון, הכנסתו מבוססת על מודעות.
מודעות משמשות למגוון מטרות, שהעיקריות שבהן:
מטרה עיקרית של מודעות היא שיווק ומכירה. בעיצובן של מודעות כאלה עוסקים משרדי פרסום.
מודעת דרושים משמשת לאיתור עובדים לשם איוש משרה פנויה.
מודעת אבל משמשת להודעה על פטירתו של אדם או להודעה על עריכת אזכרה לנפטר.
מודעות הנדרשות על פי חוק, כגון מודעות לפי חוקי התכנון והבנייה.
מודעות בעיתונים

מודעות בעיתונים הן משני סוגים:
מודעת שטח: מודעה שמחירה נקבע לפי שטחה בעיתון.
מודעת מילים או מודעת לוח: מודעה הכוללת מילים בלבד, ומחירה נקבע לפי מספר המילים שבה. מודעות אלה משמשות ביסודן לעסקות בין אנשים פרטיים, כגון מכירת דירה או מכירת מכונית, חיפוש בן זוג וכדומה. לעיתים מפרסמים גם גורמים עסקיים מודעות בתחומים אלה. גם מודעות דרושים מתפרסמות לעיתים כמודעות לוח.
בעיתונים הפועלים למטרת רווח, יכולת גיוס המודעות מכתיבה במידה רבה את גודל העיתון, הנקבע מתוך כוונה לשמור על יחס קבוע בין שטח המודעות לשטח המאמרים. עקב כך, לקראת חגים, כאשר גדל מספר של המודעות המציעות מוצרים ושירותים לחג, גדל גם מספר המאמרים.
נכון לשנת 2017, בישראל פרסום מודעות בעיתונים הוא דבר מאוד שכיח. חברות גדולות מפרסמות מודעות בעיתונות המודפסת (פרינט) בסגנונות שונים: מודעות צבע, פרסום, דרושים, מודעות בגדלים שונים, מהדורות סוף שבוע ועוד.
מודעות באינטרנט

הכנסותיהם של אתרי אינטרנט רבים מבוססות על מודעות המתפרסמות באתר. מודעות אלה הן מסוגים אחדים:
באנר: רצועה אנכית או אופקית, התופסת חלק קטן משטח המסך.
פופ אפ (בעברית: חַלּוֹן צָץ או חַלּוֹן קוֹפֵץ): חלון דפדפן המוקדש כולו למודעה, ונפתח בנוסף לדף שאליו התכוון הגולש להגיע.
מודעת מילים: מודעה קטנה, המורכבת ממילים בלבד. מודעות מסוג זה זוכות להצלחה רבה באתריה של חברת גוגל.
הפצת מודעות בדואר אלקטרוני, הנעשית ללא הסכמה מראש של מקבל המודעה, קרויה דואר זבל אלקטרוני, והיא נחשבת להטרדה של המקבל. פותחו אמצעים טכניים לחסימתן של מודעות כאלה, ובמדינות שונות, ובהן ישראל, אסורה הפצתן.
באנר המפרסם את ויקיפדיה
מבצע טבעת

מבצע טבעת היה החלק האחרון של קרב סטלינגרד. המבצע הביא לכניעה של כוחות הציר הנותרים שהיו מכותרים בעיר. המבצע היה ככל הנראה מתקפה של כלכלת הכוח הגדולה ביותר שנערכה אי פעם בהיסטוריה הצבאית.
התקפה ראשונית

המבצע יצא לדרך ב-10 בינואר 1943 בהפגזה ארטילרית המונית על העמדות הגרמניות מחוץ לעיר, עם 7,000 תותחי שדה, משגרים ומרגמות, על ידי שבע הארמיות הסובייטיות המכתרות. זו הייתה ההפגזה הגדולה ביותר של המלחמה באותה נקודה. בקטע אחד, ניקולאי וורונוב, מפקד הארטילריה של הצבא האדום, פיקד על 500 תותחים/הוביצרים ו-450 משגרי רקטות על פני גזרת תקיפה ברוחב 12 ק"מ, הצפיפות הארטילרית הסובייטית הגבוהה ביותר שהושגה עד כה במלחמה.
עד מהרה התברר שהמטרה העיקרית הייתה שדה התעופה פיטומניק, שנכבש ב-16 בינואר. "דיוויזיות הרגלים ה-44, ה-76 וה-29 (הממונעת) נפגעו קשות". דיוויזיית הרגלים ה-3 (הממונעת), שנפרסה בפינה הדרומית-מערבית של הקסל מאז סוף נובמבר 1942, קיבלה הוראה לסגת לעמדות הגנה חדשות כדי להימנע מכיתור. בשלושת הימים הראשונים איבדו הסובייטים 26,000 איש ויותר ממחצית הטנקים שלהם. המחצית המערבית של כיס סטלינגרד אבדה עד ה-17 בינואר. לאחר מכן, הלחימה נעצרה לארבעה ימים בעוד הכוחות הסובייטיים התארגנו והתפרסו מחדש לשלב הבא של המבצע.
מתוך הבנת האופי הנואש של המאבק, ב-19 בינואר, ביקש פאולוס אישור מ-OKH להוביל פריצה לדרום:
ניתן להחזיק את המבצר רק לכמה ימים נוספים [...] גבורת החיילים עדיין לא נשברת. כדי לנצל זאת עד הפעימה האחרונה, על סף קריסה אני מתכוון לפקד על כל היחידות לבצע פריצת דרך מאורגנת לדרום. קבוצות בודדות יעברו ולפחות ייצרו בלבול בחזית הרוסית, בעוד שבזמן הישארותן כולן בוודאי ימותו וכשבויים ימותו מרעב ויקפאו למוות.
ה-OKH מסר בתגובה כי "[ה]פיהרר שמר לעצמו את ההחלטה הסופית [על הפריצה]". השלב השני של המתקפה החל ב-20 בינואר במתקפה סובייטית לעבר שדה התעופה בגומראק. יומיים לאחר מכן נכבש שדה התעופה על ידי הסובייטים. לכידתו שמה קץ לפינוי הפצועים הגרמנים וכל אספקת אוויר נוספת מכאן והלאה תצטרך להיות בצניחה.

פאולוס ב-22 בינואר שלח הודעת רדיו ל-OKH:
הרוסים בפעולה ברוחב 6 ק"מ משני צידי וורופונובו, חלקם עם דגלים פרוסים מזרחה. אין דרך לסגור את הפער. נסיגה לחזיתות שכנות שהן גם ללא תחמושת, חסרות תועלת ואינן ריאליות. גם אספקת תחמושת מחזיתות אחרות אינה אפשרית יותר. האוכל כמעט תם. יותר מ-12,000 פצועים ללא טיפול ואספקה רפואית נמצאים בכיתור. אילו פקודות אתן לחיילים שאין להם יותר תחמושת ויותקפו עוד עם ארטילריה כבדה, טנקים וחיל רגלים המוני? ההחלטה המהירה ביותר נחוצה כי פירוק במקומות מסוימים כבר החל. האמון בהנהגה עדיין קיים.
נסיגה גרמנית

כוחות הציר נסוגו בחזרה לתוך העיר עצמה. ההתנגדות להתקדמות הסובייטית פחתה בהדרגה עקב מיצוי כל האספקה בצד הציר. ב-25 בינואר, מפקד הקורפוס ה-51 , ולטר פון זיידליץ-קורצבאך, אמר למפקדי הדיוויזיות שלו להחליט בעצמם בעניין הכניעה. הוא שוחרר מיד מתפקידו על ידי פאולוס. זיידליץ-קורצבאך נמלט מאוחר יותר מהקווים הגרמנים תחת אש גרמנית ונכנע אישית לסובייטים.
ב-26 בינואר נפגשו יחידות של הארמייה ה-21 עם דיוויזיית המשמר ה-13 מצפון לגבעת מאמייב, מה שביתר את כיס הציר בסטלינגרד לשניים. פאולוס ורבים מבכירי מפקדיו הגרמנים היו בכיס הדרומי הקטן יותר שבסיסו במרכז העיר סטלינגרד. הכיס הצפוני הובל על ידי מפקד הקורפוס ה-11 גנרל קרל שטרקר והתרכז באזור סביב מפעל הטרקטורים.
בקרבות מרים פינו הסובייטים בהדרגה את מרכז העיר. עד 31 בינואר, ההתנגדות הגרמנית בכיס הדרומי הייתה מוגבלת למבנים בודדים. הכוחות הסובייטיים הגיעו למפקדתו של פאולוס בחנות הכלבו אוניברמאג והחיילים הגרמנים הנותרים הפסיקו את התנגדותם. קציני המטה הסובייטי נכנסו לבניין וניהלו משא ומתן עם הגנרל ארתור שמידט. פאולוס סירב להשתתף ישירות בשיחות. בשבי הסובייטי הכחיש פאולוס כי נכנע, וטען כי הופתע. הוא סירב לתת הוראה לשאר הגרמנים בכיס הדרומי להיכנע. הוא גם הכחיש שיש לו סמכות לתת הוראה לכיס הצפוני להיכנע.
הקרב מסתיים

כל הכוח הסובייטי בסטלינגרד התרכז כעת בכיס הצפוני. נעשה שימוש באש ארטילרית עזה להפחתת ההתנגדות. הכוחות הסובייטיים התקדמו אחר כך והשמידו את כל הבונקרים שנותרו, לעיתים קרובות באש ישירה מטווח קצר מטנקים או ארטילריה.
בשעות הבוקר המוקדמות של ה-2 בפברואר, הודיע לשטרקר שאחד מקציניו הלך לנהל משא ומתן על תנאי כניעה עם הסובייטים. לאחר מכן החליט לשים קץ ללחימה. בשעה 07:00 שלח שטרקר הודעת רדיו ליחידות הכפופות: "כל הלחימה תיפסק; הנשק יושמד; צפו לרוסים בעוד כשעה". הודעה אחרונה הועברה לקבוצת ארמיות דון בשעה 08:00: "הקורפוס ה-11, המורכב מ-6 דיוויזיות, מילא את חובתו על ידי הלחימה הקשה ביותר עד הסוף. שלום לפיהרר! שלום לגרמניה!". עם הודעה לא שלמה נוספת שנקלטת בשעה 09:20: "הרוסים חודרים... נלחמים... מפעל הטרקטורים..." לאחר מכן לא נשלחו הודעות נוספות. אז הסתיימה התנגדות הציר המאורגנת בעיר.
הערות שוליים

1 2  The Great Patriotic War of the Soviet Union, 1941-1945. A Brief History, pp. 198-199
↑  David Glantz, Endgame at Stalingrad, The Stalingrad Trilogy Volume III: Book Two (2014), 582.
1 2  David Glantz, Endgame at Stalingrad, The Stalingrad Trilogy Volume III: Book Two (2014), 581.
↑  David Glantz, Endgame at Stalingrad, The Stalingrad Trilogy Volume III: Book Two (2014), 599.
↑  David Glantz, Endgame at Stalingrad, The Stalingrad Trilogy Volume III: December 1942–February 1943: Book Two (2014), 578.
1 2  Adam, Wilhelm; Ruhle, Otto (2015). With Paulus at Stalingrad. תורגם ע"י Tony Le Tissier. Pen and Sword Books Ltd. pp. 172–173. ISBN 9781473833869.
↑  Zhukov, Georgy (1974). Marshal of Victory, Volume II. Pen and Sword Books Ltd. pp. 139–140. ISBN 9781781592915.
↑  Beckhusen, Robert (2020-08-24). "Nazi Germany's Panzer Battalion 129 Gave Everything To Take Stalingrad". The National Interest (באנגלית). נבדק ב-2024-03-30.
↑  Forczyk, Robert (2022). Stalingrad 1942–43 (3) Catastrophe: the Death of 6th Army (1st ed.). Osprey Publishing. ISBN 9781472842718.
↑  Stalingrad (Beevor), p. 356
↑  David Glantz, Endgame at Stalingrad, The Stalingrad Trilogy Volume III: Book Two (2014), 504.
↑  Stalingrad (Beevor), p. 382
↑  Stalingrad (Beevor), p. 390
↑  David Glantz, Endgame at Stalingrad, The Stalingrad Trilogy Volume III: Book Two (2014), 569.
פריסת הכוחות בסטלינגרד וסביבתה.
לה רמבלה

ערך זה עוסק בשדרה מרכזית בברצלונה. אם התכוונתם לשדרה בטרגונה, ראו .
| --- | --- |

 מידע כללי
 אורך:  1.2 ק"מ 
 מיקום
 עיר:  אל רבאל, הרובע הגותי 
 רחובות מסתעפים:  כיכר קטלוניה, Carrer de Sant Pau, Carrer de Josep Anselm Clavé, Carrer de la Canuda, Carrer de l'Hospital, Carrer Nou de la Rambla, Plaça del Portal de la Pau, Carrer de la Portaferrissa, Carrer de Ferran, בפסקה זו רשומה אחת נוספת שטרם תורגמה 
 אירועים:  2017 La Rambla attack 
 קואורדינטות:  41°22′53″N 2°10′23″E﻿ / ﻿41.381389°N 2.173056°E﻿ / 41.381389; 2.173056
 he
 
שדרת לה רמבלה בחורף
שדרת לה רמבלה מהאוויר
שדרת לה רַמְבְּלָה (בקטלנית וספרדית: La Rambla) היא שדרה מרכזית בברצלונה, אחד מיעדי התיירות העיקריים של העיר. היא נמשכת לאורך כ-1.2 ק"מ המעוטרים בעצים, בין הרובע הגותי לשכונת אל רבאל, ומחברת בין אנדרטת קולומבוס אשר על יד הים לכיכר קטלוניה.
מקור השם הוא שיבוש של המילה הערבית "רמל", שפירושה "חול" (זהו גם מקור שמה של העיר הישראלית רמלה) ובמקור הייתה שדרת נתיבים של נחלים שיָּבשו. היא נחשבת כסדרה של חמישה רחובות קצרים, לכל אחד מרחובות אלו שם ייחודי, והשדרה כולה נקראת על כן בצורת רבים "לס רמבלאס" (Las Ramblas).
המשורר הספרדי פדריקו גארסיה לורקה תיאר את הרמבלה ”הרחוב היחיד בעולם שלא הייתי רוצה שייגמר”.
מאפיינים

הרמבלה היא מקום שוקק חיים בכל שעות היום, וניתן למצוא בה בתי קפה, פסלים, מופעי רחוב, קוסמים, משחקי מזל, דוכני פרחים, עציצים, קיני צפורים, בעלי חיים ועוד, לכל אורכה.
לאורך השדרה ניצבים מבנים עתיקים ומיוחדים כגון בניין התיאטרון, השעון הראשון של ברצלונה, לצד יצירות אמנות של ז'ואן מירו (הפסיפס בכניסה לשוק) ומרצפות ייחודיות בצורת גלים.
נקודות ציון:
ליסאו – בית האופרה המפורסם של ברצלונה, נפתח ב-1847.
בניין האוניברסיטה הישן, היום משמש כתיאטרון.
לה בוקריה – השוק המפורסם ביותר של ברצלונה.
מזרקת קאנאלטס – המזרקה המפורסמת ביותר של ברצלונה המשמשת כנקודת מפגש פופולרית וכסמל לעיר ברצלונה כולה.
רוב השנה הרמבלה צפופה, בעיקר בעונת התיירות, שאז נמצאים בשדרה יותר תיירים מאשר מקומיים, או לפני משחקים בינלאומיים הנערכים בין קבוצת הכדורגל של ברצלונה לבין קבוצה אירופית אחרת, אז ניתן לראות תהלוכות של אוהדים הצועדים בשדרה. תופעה זו שינתה את אופי הרחוב, וכיום ניתן למצוא בו הרבה יותר חנויות מסחר מבעבר. מסיבה זו, השדרה הפכה מוקד מרכזי לכייסים.
מפת רחובות הרמבלה

להלן מפת רחובות הרמבלה הנמשכים בין נמל ברצלונה לכיכר קטלוניה (מימין ומשמאל - הרובע הגותי).
ראו גם

תכנון עירוני של ברצלונה
הערות שוליים

↑  Barcelona ... - Thorn Tree Travel Forum - Lonely Planet
↑  TripAdvisor guide to the Rambla, mentioning pickpockets
| --- | --- |
בקרת זהויות :  NLI: 987007532862105171  LCCN: sh2004010609  VIAF: 315161549   WorldCat (עם VIAF): 315161549
למפיונה

| --- | --- |

 נתונים גאוגרפיים
 מיקום:  הים התיכון 
 קואורדינטות:  35°33′07″N 12°19′17″E﻿ / ﻿35.551815°N 12.321256°E﻿ / 35.551815; 12.321256
 שטח:  0.036 קילומטר רבוע
 אורך:  0.2 קילומטר
 רוחב:  0.18 קילומטר
 נתונים מדיניים
 מדינה:  איטליה 
 אוכלוסייה:  0
 אזור זמן:  UTC+1
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןלמפיונה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןלמפיונה(למפת סיציליה רגילה) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןלמפיונה(למפת סיציליה מוגדלת) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןלמפיונה
 
למפיונה (באיטלקית: Lampione) הוא אי סלעי קטן בים התיכון. הוא מצוי במצר סיציליה, כ-220 קילומטר מדרום מערב לאי סיציליה וכ-110 קילומטר מחופי תוניסיה.
האי משתייך גאוגרפית לארכיפלג איי פלאג'יה, הטריטוריה האיטלקית הדרומית ביותר, והוא חלק מנפת אגריג'נטו שבסיציליה. האי הקרוב אליו הוא למפדוזה.
אורך האי הוא 200 מטר, רוחבו 180 מטר והנקודה הגבוהה ביותר בו היא בגובה של 36 מטר מעל פני הים. שטחו הוא 36 דונם. נראה שהתנתק מחופי אפריקה לפני כ-18 אלף שנה.
האי איננו מיושב והמבנה היחיד בו הוא מגדלור. יש בו עקבות של התיישבות מהתקופה הרומית.
לפי אגדה האי הוא גוש סלע שנפל מידו של קיקלופ.
האי הוא חלק משמורת הטבע הימית של איי פלאג'יה. מצויים בו מינים של ציפורים, לטאה וסרטנים. במימיו מצויים כרישים, דקרים, לובסטרים ומגוון של אלמוגים לבנים וורודים.
ליגת העל האוסטרית בכדורסל

| --- | --- |
 עונת 2022\2023 בליגת העל האוסטרית בכדורסל
 תחום:  כדורסל
 מדינות:  אוסטריה אוסטריה
 קבוצות:  10
 מירב הזכיות:  קפפנברג בולס (שבע זכיות)
 תקופת הפעילות:  1947–הווה (כ־77 שנים)
 אלופה נוכחית:  סוואנס גמונדן (6 זכיות)
 מפעל גבוה:  יורופקאפ, ליגת האלופות בכדורסל, יורוקאפ, יורוליג
 מפעל מקביל:  אוסטריה הגביע האוסטרי בכדורסל
 מפעל נמוך:  הליגה האוסטרית השנייה בכדורסל
 
הסופרליגה האוסטרית בכדורסל היא ליגת הכדורסל הבכירה של אוסטריה. קודם לכן נקראה הבונדסליגה האוסטרית.
היסטוריה

הליגה הוקמה לאחר סיום מלחמת העולם השנייה תחת השם "ליגת הכדורסל האוסטרית" ובשנת 1947 קיימה את עונתה הראשונה המלאה, הליגה פעלה בין 1947 ל-1998 במתכונת קבועה יחסית של 10 קבוצות המשחקות ב-4 סבבים ובסיום העונה, הקבוצה שסיימה ראשונה מוכתרת כאלופה והאחרונה יורדת לליגת המשנה החובבנית. ב-1998 שונתה לראשונה שיטת ניהול הכדורסל במדינה והליגה עברה לניהול פרטי תחת "מנהלת הליגה האוסטרית" ושינתה את שמה ל"ליגה A בעונת 2004/05 שונה שמה של הליגה ל"ליגת אדמירל" על שם נותן החסות העיקרי לליגה חברת 
ההימורים "אדמירל סופרוורטן". לאחר עונה זו שונה מבנה הליגות במדינה והוקמה הליגה השנייה בצורה מקצועית אשר נקראה אדמירל 2.  בעונת 2008/09 שונה שמה ל"הבונדסליגה האוסטרית". בעונת 2013/14 שונה מבנה הליגה והוחלט על קידום שיטת פלייאוף בסיום העונה הסדירה כאשר 8 הראשונות העפילו לסדרת פלייאוף בשיטת הטוב מ-5 ברבע, חצי ובגמר הפלייאוף.
בעונת 2019/20 הוחלט לשנות פעם נוספת את שיטת הליגות, הבונדסליגה פורקה ובמקומה הוקמה הסופרליגה האוסטרית.
קבוצות

| קבוצה | עיר | אולם ביתי | מושבים |
| --- | --- | --- | --- |
| פליירס ולס | ולס | רייפאיזן ארנה | 1,700 |
| מועדון הכדורסל וינה | וינה | הלמאן ארנה | 1,000 |
| קלוסטרנויבורג דוקס | קלוסטרנויבורג | הפיי לאנד קלוסטרנויבורג | 1,000 |
| קפפנברג בולס | קפנברג | וולפארסם | 1,000 |
| אוברוורט גאנרס | אוברוורט | היכל הספורט אוברוורט | 2,500 |
| גראץ | גראץ | ההיכל המאוחד | 600 |
| ספורטקולקטיב סנקט פלטן | סנקט פלטן | מרכז הספורט הממלכתי סנקט פלטן | 1,000 |
| סוואנס גמונדן | גמונדן | ווקבנק ארנה | 2,200 |
| טרייסגירכן ליונס | טרייסגירכן | ליונס דום | 1,200 |
| וינה די סי | וינה | טי-מובייל דום | 1,000 |
מתכונת הליגה

החל מעונת 2019/20 שונתה מתכונת הליגה במקום סבבי ליגה סדירה ופלייאוף בין 8 הראשונות. משחקות כלל קבוצות הליגה בשיטה של שני סבבים כ-18 משחקים בסך הכל ולאחר מכן מתחלקות הקבוצות לשני בתים, הבית העליון כולל את הקבוצות במקומות 1-6 אשר מתחרות בסיבוב פנימי נוסף (5 משחקים) אשר ממשיך את הניקוד מהליגה הסדירה, הבית התחתון כולל את קבוצות 7-10 אשר מתחרות בסיבוב פנימי משולש (9 משחקים) אשר ממשיך את הניקוד מהליגה הסדירה, כאשר הקבוצות שסיימו במקומות האחרונים בבית התחתון מתחרות בבית פנימי עם 2 עם שתי הקבוצות שסיימו במקום ה-1 ו-2 בליגת המשנה. שתי הקבוצות שסיימו במקומות הראשונים בבית התחתון מצטרפות ל-6 הקבוצות מהבית העליון לשלב הפלייאוף.
מתכונת הליגה > רבע הגמר הפלייאוף

ברבע הגמר משתתפות 8 קבוצות, 6 הקבוצות מהבית העליון ו-2 מנצחות הבית התחתון. הקבוצות משחקות בשייטת ההצלבה 1 נגד מנצחת הבית התחתון, 2 נגד סגנית הבית התחתון, 3 נגד 6 ו-4 נגד 5. הסדרת מתקיימת בשיטת הטוב מ-5
מתכונת הליגה > חצי גמר

בחצי הגמר משתתפות 4 הקבוצות שהפעילו משלב רבע הגמר, בזהה לשלב הקודם גם כאן יתרון הביתיות מוענק לקבוצה שסיימה במקום גבוה יותר בליגה הסדירה והיא מאחרת יותר משחקים בשלב זה, גם כאן מתקיימת סדרת הטוב מ-5.
מתכונת הליגה > גמר

בגמר משתתפות 2 קבוצות שניצחו בסדרת חצי הגמר וגם כן מתקיים יתרון הביתיות וסדרת הטוב מ-5.
אלופות הליגה

| עונה | אלופה | סגנית | תוצאת הסדרה |
| --- | --- | --- | --- |
| 2023/24 | אוברוורט גאנרס | גראץ | 3–0 |
| 2022/23 | סוואנס גמונדן | מועדון הכדורסל וינה | 3–1 |
| 2021/22 | מועדון הכדורסל וינה | סוואנס גמונדן | 3–1 |
| 2020/21 | סוואנס גמונדן | קפפנברג בולס | 3–1 |
| עונה | אלופה | סגנית | תוצאת הסדרה |
| --- | --- | --- | --- |
| 2018/19 | קפפנברג בולס | סוואנס גמונדן | 3–0 |
| 2017/18 | קפפנברג בולס | סוואנס גמונדן | 4–2 |
| 2016/17 | קפפנברג בולס | אוברוורט גאנרס | 4–1 |
| 2015/16 | אוברוורט גאנרס | פליירס ולס | 3–0 |
| 2014/15 | גוסינג ניסטס | זאפטר וינה | 3–1 |
| 2013/14 | גוסינג ניסטס | קפפנברג בולס | 3–2 |
| 2012/13 | זאפטר וינה | אוברוורט גאנרס | 3–2 |
| 2011/12 | קלוסטרנויבורג דוקס | סוואנס גמונדן | 3–1 |
| 2010/11 | אוברוורט גאנרס | סוואנס גמונדן | 3–2 |
| 2009/10 | סוואנס גמונדן | פרסטיפלד פנטר | 3–2 |
| 2008/09 | פליירס ולס | סוואנס גמונדן | 3–1 |
| 2007/08 | פרסטיפלד פנטר | אוברוורט גאנרס | 3–2 |
| 2006/07 | סוואנס גמונדן | אוברוורט גאנרס | 3–0 |
| 2005/06 | סוואנס גמונדן | פליירס ולס | 3–0 |
| 2004/05 | סוואנס גמונדן | אוברוורט גאנרס | 3–0 |
| 2003/04 | קפפנברג בולס | סוואנס גמונדן | 3–1 |
| 2002/03 | קפפנברג בולס | סוואנס גמונדן | 3–2 |
| 2001/02 | קפפנברג בולס | פרסטיפלד פנטר | 3–2 |
| 2000/01 | קפפנברג בולס | קלגנפורט ורטרזה | 3–2 |
למעט עונות 2016/17 ו-2017/18 בה שוחקה סדרת הטוב מ-7 בכל שאר העונות שוחקה סדרת הטוב מ-5.
למפרולוגוס קליפטרוס

| למפרולוגוס קליפטרוס |
| --- | --- |
 סרטון על האמנון
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפתן
משפחה:: אמנוניים
סוג:: Lamprologus
מין:: למפרולוגוס קליפטרוס
שם מדעי
 Lamprologus callipterus ‏בולנז'ר, 1906

למפרולוגוס קליפטרוס (שם מדעי: Lamprologus callipterus) הוא מין של דג ממשפחת האמנוניים אשר אנדמי לאגם טנגניקה שבמרכז אפריקה, הגדול באגמי אפריקה. אמנון זה גם משמש כדג נוי ברחבי העולם ומגודל באקווריומים, אם כי הוא בעל אופי קשה לגידול באקווריום והוא נחשב לאגרסיבי. הוא ניזון מחסרי חוליות כמו סרטנים ורכיכות החיות על הקרקעית של האגם.
אורך הדג הזכר 12.4 ס"מ בעוד הנקבה קטנה בהרבה ואורכה רק 4.5 ס"מ. הדג בעל ראש גדול עם שפתיים משורבבות וסנפירי גב, חזה ושת וכן זנב גדולים ומפוארים בצבע אפור-צהבהב עם צידיים מפוספסים בחום. ראש הזכר מכיל כמה פסים כחולים בוהקים ועיניים צהובות עזות. הזכרים גדולים בהרבה מהנקבות עקב מנהגם להציג בזירות החיזור קונכיות של שבלולים אשר לעיתים גדולות מהם והם מעבירים אותם בידי פיהם לשטח ראווה רחב. חלק מהדגים מנצלים את קרוביהם וחוטפים את הקונכיות שלקחו. הנקבות בוחרות את הזכרים ע"פ טיב וגודל הזירה שעליה הם נמצאים. לאחר ההזדווגות הנקבות מחפשות מאורות ומחילות בהם הן מגדלות את הדגים הצעירים.
הזכרים שלא מצליחים להזדווג מסתובבים בחבורות רווקים, לעיתים עד 100 פרטים ועלולות לפגוע בצעירי האמנונים האחרים או באתרי המזון החשובים.
הערות שוליים

↑  למפרולוגוס קליפטרוס באתר הרשימה האדומה של IUCN
ליבראטו קקאצ'ה

ליבראטו ג'אנפאולו קקאצ'ה (באנגלית: Liberato Gianpaolo Cacace; נולד ב-27 בספטמבר 2000 בוולינגטון שבניו זילנד) הוא כדורגלן ניו זילנדי המשחק בעמדת המגן השמאלי בקבוצת אמפולי מהסרייה א' ובנבחרת ניו זילנד.
קריירת מועדונים

קקאצ'ה גדל במחלקת הנוער של איילנד ביי יונייטד. בשנת 2016 החל לשחק בקבוצת המילואים של ולינגטון פיניקס, ובשנת 2018 החל לשחק בקבוצה הראשונה של המועדון במסגרת ליגת העל האוסטרלית. הוא ערך 58 הופעות ליגה בקבוצה הראשונה של המועדון, בהן הבקיע ארבעה שערים.
ב-28 באוגוסט 2020 חתם קקאצ'ה בסנט טרוידן מליגת העל הבלגית. ב-26 בספטמבר ערך את הופעת הבכורה שלו במועדון, בהפסד 0–2 למכלן במסגרת המחזור השביעי בליגה לעונת 2020/2021. בסך הכל ערך 50 הופעות ליגה במדי המועדון.
ב-31 בינואר 2022 הושאל קקאצ'ה לאמפולי מהסרייה א' עד לתום עונת 2021/2022. ב-6 בפברואר ערך את הופעת הבכורה שלו במועדון, בתיקו 0-0 נגד בולוניה 1909 במסגרת המחזור ה-24 בליגה. הוא ערך עשר הופעות ליגה במועדון במהלך תקופת ההשאלה, וב-17 ביוני חתם על חוזה קבוע במועדון.
קריירה בינלאומית

ב-5 ביוני 2018 ערך קקאצ'ה את הופעת הבכורה שלו בנבחרת ניו זילנד, בניצחון 0–1 על נבחרת טאיוואן במשחק ידידות.
קקאצ'ה היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021.
ב-27 במרץ 2022 הבקיע קקאצ'ה את שער הבכורה שלו בנבחרת, בניצחון 0–1 על נבחרת טהיטי במסגרת מוקדמות מונדיאל 2022
הערות שוליים

↑  Liberato Cacace è dell'Empoli באתר הרשמי של אמפולי, 31 בינואר 2022 (באיטלקית)
↑  Esercitato il riscatto per Liberato Cacace e Petar Stojanovic באתר הרשמי של אמפולי, 17 ביוני 2022 (באיטלקית)
לה ריוחה (פרובינציה)

לה ריוחה (בספרדית: La Rioja) היא פרובינציה במערב ארגנטינה. היא גובלת בפרובינציית קטמרקה בצפון, בקורדובה במזרח, בסן לואיס בדרום, בסן חואן בדרום ובמערב, ובצ'ילה בצפון-מערב. שטחה כ-90 אלף קמ"ר ובשנת 2001 התגוררו בה כ-290 אלף נפש. בירתה היא העיר לה ריוחה.
גאוגרפיה

מרכזה ומערבה של הפרובינציה מצויים ברכס הרי האנדים, ויש בה מספר הרים שגובה פסגותיהם עולה על 5,000 מטר מעל פני הים: פיסיס (על גבול קטמרקה; 6,882 מ'); בונטה (6,759 מ'), חנרל בלגרנו (6,250 מ'), ולדרו (6,159 מ') ואסול (5,070 מ'). חלקה המזרחי של הפרובינציה, בו מרוכזת מרבית האוכלוסייה, נמוך ומישורי יותר (עד 500 מ' מעל פני הים), אך בדרומו שלוחה של רכס סן לואיס, ובה הר פורונגו, שגובהו 1,700 מ' מעל פני הים. במישורי המזרח מספר מדבריות מלח, בהם שוליהם המערביים של סלינאס גראנדס, המשתרעים גם בפרובינציות קורדובה, קטמרקה וסנטיאגו דל אסטרו. האקלים ברוב שטחה של הפרובינציה צחיח, וכמות המשקעים השנתית אינה עולה על 200 מ"מ.
בתחומי הפרובינציה פארק לאומי אחד, הפארק הלאומי טלמפאז'ה, המשתרע על פני 2,150 קמ"ר בדרומה. הוא הוכרז ב-1975, ובשנת 2000 הוכרז כאתר מורשת עולמית.